Qezaya Vezîrkopru ya Samsunî de ciwano bi nameyê Eymenh Hammami yo surîyeyîj (16) ke firinêke de xebityayêne hêrişê nîjadperestî de ame qetilkerdene.
Birayê Hammamiyî Îbrahîm Hammami derheqê qewimîyayîşî de nê vatî: ''Ma kişta rayîrî de pawitenê wesayîtêk ma rê bi nizdî û tira marê nêngê nîjadperestî ameyî çînayene. Na grûbe wextêkî ra dima reyna rayîrê ma birna. Embazê xo zî ardîbî, nizdê 20 tenan bî û destê di tenan de kardî estbî. Mi va 'ma wayûbirayî mekerê' la înan hêrişê ma kerd. Ez  pê hesîya ke wesayîtê polîsan raverêna ez pê bisîkleta xo pêra kewta ey dima la ma kewtê erey. Wexto ke mi polîs ardî, ma birayê  mi kardkerde, mîyanê gonî de dî. Wa qetilkarî bêrê cezakerdene, edalet cayê xo vîno.''
